**Pokyny pre končiacich doktorandov**

Termín pre odovzdanie **kompletnej žiadosti** o povolenie obhajoby dizertačnej práce (tlačivo) je najneskôr **02.06.2023.** Aby bola žiadosť kompletná, je nutné doložiť prílohy, uvedené v tlačive žiadosti:

* **4 × dizertačná práca v tvrdej väzbe,**
* **20 × autoreferát dizertačnej práce,**
* **2 × životopis**,
* **2 × posudok školiteľa**, ktorý obsahuje najmä hodnotenie prínosu doktoranda k získaniu nových poznatkov vo vede, možností ich využitia a pracovná charakteristika doktoranda,
* **2 × zoznam publikovaných prác** s úplnými bibliografickými údajmi a nepublikovaných vedeckých prác alebo verejných a neverejných prehliadok umeleckých diel a výkonov doktoranda **ako aj ich ohlasov**,
* **2 × doklad o prijatí na publikovanie dvoch vedeckých** **prác** – WoS, Scopus, CCC (v zmysle Metodického usmernenia dekana), **ak ešte neboli publikované**,
* **2 × odôvodnenie rozdielov** medzi pôvodnou a predkladanou diz. prácou, ak doktorand po neúspešnej obhajobe predkladá novú dizertačnú prácu.

Súčasťou dizertačnej práce je zadanie, ktoré vyhotovuje školiteľ. Zadanie Vám bude zaslané emailom zo študijného oddelenia, do práce ho nemusíte vkladať podpísané (musí však v nej byť zviazané). Bude podpísané dodatočne po odovzdaní práce.

Po vyjadrení predsedu odborovej komisie, že dizertačná práca zodpovedá požiadavkám je potrebné, prácu vložiť do UIS-u. Po doručení protokolu o kontrole originality je potrebné, aby ste doručili na študijné oddelenie:

* **2 × protokol o kontrole originality** z Centrálneho registra záverečných prác,
* **2 × posudok školiteľa na prácu**,
* **ročné hodnotenie doktoranda**,
* **10 adries** pre rozposlanie autoreferátov,

Pripomíname, že je potrebné postupovať podľa Študijného poriadku TUZVO v znení dodatkov č. 1 a 2 a Organizačnej smernice 1/2011 Záverečné a habilitačné práce na TUZVO.

doc. Ing. Peter Koleda, PhD.

prodekan FT